་བླ་ཉིད་འགྲུབ་པར་འགྱུར་རོ། །ཞེས་ཟེར་རོ།།
གཉིས་པ་ཚིག་གི་དོན་ནི། མཐར་ཐུག་ཅེས་པ་ནས་ཐིམ་པར་འགྱུར་ ཞེས་པའི་བར་གྱིས་བསྟན་
ཏེ། དེ་ལྟར་སྨན་པའི་རྒྱུ་དང་ངོ་བོ་ལ་སོགས་པ་ཕུན་སུམ་ཚོགས་པ་དང་ལྡན་པ་དེ་ལ་གནས་སྐབས་ཀྱི་འབྲས་
བུ་དེ་ཙམ་དུ་མ་ཟད་མཐར་ཐུག་གི་འབྲས་བུ་ཡང་གཡོ་སྒྱུ་རང་འདོད་གཙོ་བོར་བྱེད་པ་རྣམས་སྤངས་ནས་
ཉམ་ཐག་པའི་འགྲོ་བ་ནད་པ་རྣམས་གསོ་བ་ལ་འཇུག་པའི་སྨན་པ་དེ་ནི་བླ་ན་མེད་པའི་སངས་རྒྱས་བཅོམ་ལྡན་
འདས་ཀྱི་ས་ལ་མྱུར་དུ་བགྲོད་པར་འགྱུར་རོ། །ཞེས་འཚོ་མཛད་སྨན་པའི་རྒྱལ་པོ་ཉིད་ཀྱིས་བཤད་པ་ཡིན་པས་
ཐར་འདོད་རྣམས་ཀྱིས་ཉམས་སུ་ལོངས་ཤིག་ཅེས་གསུངས་ནས་རྣམ་པར་སྣང་མཛད་ཀྱི་ངོ་བོ་དྲང་སྲོང་རིག་
པའི་ཡེ་ཤེས་དེ་ཉིད་སྨན་པའི་རྒྱལ་པོའི་དབུའི་གཙུག་ཏུ་ཐིམ་པར་གྱུར་ཏོ་ཞེས་པའོ། །དེ་ལྟར་ཡང་རྒྱུད་ཆུང་ལས།
མཐར་ཐུག་འབྲས་བུ་རྫོགས་སངས་རྒྱས། །མཆོད་པས་མཉེས་དང་ཐོབ་པའི་རྒྱུ། །སེམས་ཅན་ཕན་པ་མཆོག་
ཡིན་པར། །ང་དང་སངས་རྒྱས་ཀུན་གྱིས་བཤད། །ཅེས་དང་། བདུད་རྩི་སྙིང་པོ་ཞེས་ལེའུ་བརྒྱ་དང་གཅིག་པ་
ལས། འདིར་བསླབས་རྟགས་དང་ཉམས་སུ་བླངས་གྱུར་པས། །ཚེ་དང་ནོར་དང་བདེ་དང་གྲགས་པ་ཐོབ། །གཡོ་
སྒྱུ་འདོད་སྤངས་བྱང་ཆུབ་སེམས་དང་ལྡན། །གང་ཞིག་ནད་པ་གསོ་བ་ལ་འཇུག་པ། །བླ་མེད་སངས་རྒྱས་ས་ལ་
བགྲོད་པར་འགྱུར། །ཞེས་དང་། འདུལ་བ་ལུང་ལས། འཚོ་བྱེད་གཞོན་ནུས་གསོས་ཞེས་བྱ་བ་རིག་པ་འདི་ཉིད་
ལ་བརྟེན་ནས་བདེན་པ་མཐོང་བར་གསུངས་ཤིང་། སློབ་དཔོན་ཞི་བ་ལྷས། སེམས་ཅན་ནད་པ་ཇི་སྙེད་པ། །ནད་
སོས་གྱུར་གྱི་བར་དག་ཏུ། །སྨན་དང་སྨན་པ་ཉིད་དང་ཡང༌། །དེ་ཡི་ནད་གཡོག་བྱེད་པར་ཤོག །ཅེས་ནད་པ་ལ་
ཕན་གདགས་པ་ལས་བསོད་ནམས་ཆེས་ཕུལ་དུ་བྱུང་བ་གཞན་མེད་པར་བཤད་པས། ཕ་རོལ་ཏུ་ཕྱིན་པ་དྲུག་
ལ་རྫོགས་པར་སྤྱོད་ཅིང་གཞན་དོན་ལྷུར་ལེན་པ་དང་བྱང་ཆུབ་སེམས་དཔའི་སྤྱོད་པ་དང་རྗེས་སུ་མཐུན་པས་ལྷ་

༡༡ བྱ་བྱེད་སྨན་པའི་གནས།
ལེའུ་སོ་གཅིག་པ། གསོ་བ་པོ་སྨན་པ། 713
མིའི་ལུས་ལ་བརྟེན་ནས་ས་ལམ་རིམ་པས་བགྲོད་པར་འགྱུར་ཞིང་། མཐར་རྡོ་རྗེ་ཐེག་པ་ཁོ་ན་ལ་མ་བརྟེན་པའི་
འཚང་རྒྱ་བ་མེད་པས། རྒྱུད་སྡེ་ཐམས་ཅད་ཀྱི་སྙིང་པོ་གཅིག་ཏུ་གྱུར་པ་ཊཱ་ཀིའི་གཙོ་མོ་དཔལ་ལྡན་ཕྲེང་བས་རྡོ་རྗེ་
འཛིན་པ་མ་ཧཱ་གུ་ཎ་ལ་སྩལ་བའི་སྙིང་ཐིག་སྡུག་བསྔལ་མུན་སེལ་ཐུགས་རྗེའི་ཉི་འོད་ཀྱི་སྨིན་གྲོལ་ལ་འབད་པས་
རྣམ་པ་ཐམས་ཅད་མཁྱེན་པ་ཉིད་ཀྱི་གོ་འཕང་ཚེ་འདིའམ་བར་དོ། སྐྱེ་བ་བདུན་ནམ་བཅུ་དྲུག་ཚུན་ལ་འཐོབ་པ་
གདོན་མི་ཟ་བས། ལམ་གཞན་ལ་མ་ལྟོས་ཤིང་ལོགས་ནས་བཙལ་མི་དགོས་པའི་ཉེ་ལམ་ཀུན་དང་ཐུན་མོང་མ་
ཡིན་པ་རྒྱུ་འབྲས་ཀྱི་ཐེག་པ་གཉིས་ཀ་འཛོམ་པའི་རིག་པ་འདི་ལ་ནན་ཏན་དུ་བྱ་དགོས་པར་སེམས།།
གཉིས་པ་(གསུམ་པ་)ལེའུའི་མཚན་ནི། བདུད་རྩི་སྙིང་པོ་ཡན་ལག་བརྒྱད་པ་གསང་བ་མན་ངག་གི་
རྒྱུད་ལས་དུམ་བུ་གཉིས་པ་བཤད་པའི་རྒྱུད་ཀྱི་གསོ་བ་པོ་སྨན་པའི་ལེའུ་སྟེ་སུམ་ཅུ་རྩ་གཅིག་པའོ། །ཞེས་པ་
སྟེ་གནས་བཅུ་གཅིག་པ་བྱ་བྱེད་སྨན་པའི་གནས་རྒྱས་པར་བཤད་ཟིན་ཏོ།།
མཇུག་ཏུ་རྫོགས་ཚིག་བསྟན་པ།
གསུམ་པ་དུམ་བུ་འདིའི་རྫོགས་ཚིག་ནི། བདུད་རྩི་སྙིང་པོ་ཡན་ལག་བརྒྱད་པ་གསང་བ་མན་ངག་གི་རྒྱུད་
ལས། དུམ་བུ་གཉིས་པ་བཤད་པའི་རྒྱུད་ཀྱི་ལེའུ་སུམ་ཅུ་རྩ་གཅིག་གི་བདག་ཉིད་ཅན་ཡང་དག་པར་བསྟན་
པ་རྫོགས་སོ། །ཞེས་པ་དེ་ལྷག་མ་གཞན་མེད་པའི་དོན་ཏོ། །བདུད་རྩི་སྙིང་པོ་ཡན་ལག་བརྒྱད་པ་གསང་
བ་མན་ངག་གི་རྒྱུད་ཀྱི་ཚིག་དོན་ཕྱིན་ཅི་མ་ལོག་པར་འགྲེལ་པ་མེས་པོའི་ཞལ་ལུང་ལས་བཤད་པའི་རྒྱུད་
ཡོངས་སུ་རྫོགས་པར་བཤད་ཟིན་ཏོ།།
དེ་ལྟར་ཡང་། གསེར་རིའི་སྦུབས་ནས་ཟླ་བ་འབུམ་ཕྲག་འཆར་བ་བཞིན། །ཐུབ་དབང་བསྟན་པའི་རྩ་
ལག་བཟོ་གསོ་སྒྲ་ཚད་རིག །ཐམས་ཅད་མཁྱེན་ཅེས་གྲགས་འབར་དེ་ཡི་རྒྱུར་གྱུར་པ། །ནན་ཏན་ཉིད་དུ་བསླབ་
པར་བྱ་ཞེས་མ་ཕམ་གསུངས། །དེང་འདི་ན་ཕྱོགས་རེའི་རིག་པས་ཡིད་ངོམས་ནས། །གནས་ལྔ་ཀུན་ལ་སྨོན་པ་
ཙམ་ཡང་ཉིན་སྐར་ཏེ། །དེ་ཕྱིར་འདི་དག་ཅུང་ཟད་ཟོས་པའི་གདོང་ངན་ལྟར། །རྣམ་འགྱུར་ཁོ་ནས་རང་ཚུལ་
གསལ་པོ་སྟོན་པ་མང༌། །ཁྱད་པར་དུས་ངན་རི་བོས་གང་ཞིང་མི་དགེའི་ཚང་ཚིང་ཤིན་ཏུ་སྟུག །འཁྲུལ་པའི་
འདམ་དུ་གསོ་རིག་བསྟན་པའི་ཤིང་རྟ་བྱིང་གྱུར་མཐོང་མ་ཐག །དམ་པའི་ཞབས་ལ་ལན་གསུམ་བཏུད་ནས་
བསྟན་སྲུང་མྱུར་དུ་ལོངས་ཤིག་ཅེས། །བསྐུལ་ཚེ་གང་དེས་ཁ་ལོ་པ་བྱས་འདྲེན་ལ་མངོན་དུ་ཕྱོགས་པ་ན། །ཚུལ་

714 མེས་པོའི་ཞལ་ལུང་། སྟོད་ཆ།
བཤད་རྒྱུད།
མིན་ནོར་འཛིན་ལག་མཐིལ་ལྟར་བསྙམས་ནས། །ལུགས་ངན་ནགས་ཀླུང་ལུང་རིགས་མེ་ཡིས་བཅོམ། །འདྲེན་
བྱེད་མེད་ཀྱང་ཤུགས་དྲག་འགྲོ་འགྱུར་བའི། །ལམ་སྲོལ་གསར་པ་འདི་ནི་ཁོ་བོས་དབྱེ། །དཀའ་བའི་གནས་
རྣམས་བཏང་སྙོམས་མི་འཇོག་ཅིང༌། །རྟོགས་པར་སླ་ཀུན་ཉུང་བསྡུས་ཚིག་གིས་འགྲེལ། །ལུང་རིགས་མྱོང་
བའི་སྒྲུབ་བྱེད་སྐབས་བབ་པ། །འདི་འདྲའི་བྱེད་པོ་དེང་སང་སུ་ཡིས་སྤྲུལ། །རྟོག་པ་བཞི་དང་དཔྱད་གསུམ་ཚད་
མ་གཉིས། །དངོས་སྟོབས་རིགས་པས་ཚིག་འབྲུ་རེ་རེ་བའང་། །ལན་བརྒྱར་བརྟགས་ཤིང་དཔྱད་དེ་བཀོད་པ་
ཡི། །རྒྱས་འགྲེལ་འདི་ནི་མངོན་(སྔོན་)མེད་ལེགས་པའི་ལམ། །གཞུང་ལུགས་ཆེན་པོའི་རིན་ཅེན་ཁང་བརྩེགས་
ལ། །ཚིག་དོན་མགྲིན་བཅུའི་གཟུགས་བརྙན་སྣ་ཚོགས་པར། །ཤར་ཚེ་ཧ་ནུ་མནྟ་ཁོ་ན་ལས། །གཞན་ཀུན་
འཁྱོགས་ལ་མི་འཕྱང་སུ་ཞིག་ཡོད། །གལ་ཏེ་འདི་དང་གཞན་ཀུན་གང་བདེན་ཞེས། །དཔྱོད་པའི་བློ་ལྡན་འགའ་
ཙམ་འབྱུང་སྲིད་ན། །དེ་ཚེ་ངེས་པ་འདྲེན་པར་ནུས་མོད་ཀྱི། །གསེར་དང་ར་གན་ཕལ་གྱིས་ཕྱེད་པ་ཉུང༌། །འོན་ཏེ་
ཁོ་བོའི་རྣམ་དཔྱོད་ཀྱང་། །བྱང་ཆུབ་བར་དུ་འཕེལ་འགྱུར་ཕྱིར། །སྔ་ཕྱིའི་ཁས་བླངས་འགལ་བ་ལྟར། །མངོན་ན་
ཕྱི་མ་གཙོ་བོར་བཟུང་། །ཞེས་འདི་བསྟན་པ་འབའ་ཞིག་པ། །སྙིང་ལ་བཅགས་ནས་ལེགས་བཤད་བཙལ། །སླར་
ཡང་རིས་མེད་སྦྱིན་པ་པོ། །གང་དེས་ངལ་བརྒྱ་ལྷུར་བླངས་སོ། །དེ་ལས་བྱུང་བའི་རབ་དཀར་དགེ་ལེགས་འདོད་
འཇོ་སྐར་མའི་ནུ་ཞོས་ཡང་ཡང་ངོམས་པ་ལས། །བསྐལ་པའི་བར་དུ་ཚུལ་འདི་མི་བཤིག་རྡོ་རྗེར་གྱུར་ནས་ལྟ་
ངན་མ་ལུས་འཇོམས་པ་དང༌། །སྐྱེ་བ་ཀུན་ཏུ་དེ་ཉིད་འཛིན་པ་སྲིད་གསུམ་ལྷ་ཡི་དབང་ཕྱུག་མཆོག་གི་ས་ཐོབ་
ནས། །བདུད་བཞི་ལྷ་མིན་དྲུང་ནས་ཕྱུང་སྟེ་ཐོབ་མོད་ཚངས་པ་ཆེན་པོའི་གོ་འཕང་ཐོབ་པར་ཤོག
ཅེས་བྱ་བའི་ཚུལ་འདི་ནི་དཔལ་ལྡན་བླ་མ་དམ་པ་རིགས་བདག་ཧེ་རུ་ཀ་ཉིད་ཀྱི་གསུང་གི་གནང་བ་
ནོད་ཅིང༌། རིགས་སུ་མ་ཆད་པའི་རིག་པ་ཉེ་བར་བསྒྲུབས་པས་གང་འཆད་བྱའི་ཚིག་དོན་དཔྱིས་ཕྱིན་བདེ་
བླག་ཏུ་རྟོགས་བཞིན་དུ་འཆད་རྩོད་རྩོམ་པའི་བྱ་བ་ལ་འཇུག་པ། ཡུལ་མཐའ་འཁོབ་ལས་ཀྱང་ཆེས་མཐའ་
འཁོབ་ཏུ་གྱུར་པ་ཤར་དྭགས་པོའི་སྨད་ཀྱི་སའི་ཐིག་ལེ་ལ་ཐོག་ཟུར་མཁར་ཞེས་བྱ་བར་བྱུང་བ་མང་དུ་ཐོས་
པའི་ཨ་བོ་ཆོས་རྗེ་གཉིས་པ་ལེགས་བཤད་འཚོལ་ཞེས་བྱ་བའམ། མིང་གཞན་དཔལ་དོན་འགྲུབ་རྣམ་རྒྱལ་
དབང་པོའི་སྡེ་འཇིགས་པ་མེད་པ་ཕྱོགས་ཀྱི་གོ་ཆ་ཞེས་བྱ་བས་རང་ལོ་སུམ་ཅུ་རྩ་བདུན་པ་སྣ་ཚོགས་དབྱིག་
ཅེས་ཤིང་མོ་སྦྲུལ་ལོའི་ཧོར་ཟླ་བཞི་པ་ས་གའི་ཟླ་བ་སྟེ་བཅོམ་ལྡན་འདས་མངོན་པར་བྱང་ཆུབ་པའི་དུས་
བཟང་པོ་ལ། བསྟན་མ་བཅུ་གཉིས་ལས་སྨན་མོ་བཞིའི་ཡ་གྱལ་སྨན་གཅིག་ཕུར་མོ་ཐང་གནས་པའི་མགུལ།

༡༡ བྱ་བྱེད་སྨན་པའི་གནས།
ལེའུ་སོ་གཅིག་པ། གསོ་བ་པོ་སྨན་པ། 715
པ་རྣམ་ལྷུན་གྲུབ་རྩེའི་ཉེ་ལོགས་དབེན་ཞིང་ཡིད་དང་བའི་སྨན་ལྗོངས་སུ་གྲུབ་པར་བགྱིས་པའི་འདོད་དགུ་
སྦྱིན་པ་པོ་ནི་གཙུག་ལག་གཉིས་ཀ་ལ་གཞན་དྲིང་མི་འཇོག་པའི་ས་སྐྱོང་རྒྱལ་བའི་དབང་པོ་རྡོ་རྗེ་གྲགས་པ་
ཕྱི་ནང་གི་བློན་པོ་དང་བཅས་པ་རྣམས་ཀྱིས་མཛད་པ་དགེ་ལེགས་སུ་གྱུར་ཅིག
འདིར་གསོ་བ་རིག་པའི་གཞུང་ལུགས་ཆེན་པོ་དཔལ་ལྡན་རྒྱུད་བཞི་ལས་རྩ་བཤད་གཉིས་ཀྱི་ཚིག་
དོན་ཕྱིན་ཅི་མ་ལོག་པར་འགྲེལ་ངེས་པ་མེས་པོའི་ཞལ་ལུང་འདི་ཉིད་སྨན་པ་རྣམས་ལ་མེད་དུ་མི་རུང་བའི་
ལེགས་བཤད་ཆེན་པོར་སྣང་བ་ལྷ་དང་བཅས་པའི་འགྲོ་བ་ཐམས་ཅད་ཀྱི་སྐྱབས་དང་མགོན་དང་དཔུང་
གཉེན་བླ་ན་མ་མཆིས་པ། རྒྱལ་བ་མ་ལུས་པའི་མཁྱེན་བརྩེ་ནུས་ཕྲིན་ཀུན་གྱི་རང་གཟུགས་ཤེས་བྱའི་གནས་
ཇི་ལྟ་བ་དང་ཇི་སྙེད་པ་ཐམས་ཅད་མངོན་སུམ་དུ་མཁྱེན་ཅིང་གཟིགས་པས་དོན་གྱི་སླད་དུ་ཀུན་མཁྱེན་རྒྱལ་
བའི་དབང་པོ་ངག་དབང་བློ་བཟང་རྒྱ་མཚོ་འཇིགས་མེད་གོ་ཆ་ཐུབ་བསྟན་ལང་ཚོའི་སྡེ་ཞེས་མཚན་ཙམ་
རྣ་བའི་བཅུད་ལེན་དུ་ཐོས་པས་ཀྱང་སྲིད་ཞིའི་རྒུད་པ་མཐའ་དག་བཅིལ་བ་ལ་གཞན་དྲིང་མེད་པ་གང་གིས་
རིས་མེད་པའི་ལུས་ཅན་མཐའ་དག་དང་ཁྱད་པར་སྨན་པ་རྣམས་རྗེས་སུ་བརྩེ་བ་ཆེན་པོས་ཆོས་སྦྱིན་མི་ཟད་
པའི་པར་དུ་བཀའ་དྲིན་བསྐྱངས་སྐབས་གང་གིས་རྡོ་རྗེའི་ལུང་བཟང་པོས་སྨན་པའི་རྒྱལ་པོ་ཆེན་པོར་ལན་
མང་དུ་དབང་བསྐུར་ཞིང་གངས་ཅན་ལྗོངས་ན་གསོ་བ་རིག་པ་སྨྲ་བ་ལ་འགྲན་པའི་ཟླ་དང་བྲལ་བའི་བླའི་
སྨན་པ་ཆེན་པོ་བློ་བཟང་ཆོས་གྲགས་ཀྱིས། རྨོངས་རྟུལ་བདག་ལྟ་བུ་ལ་ཡང་ཞུས་ཤིང་དག་པར་གྱིས་ཤིག་
པའི་བཀའ་ལུང་ནོར་བུའི་ཅོད་པན་སྤྱི་བོར་ཕེབས་པར། བསྟན་བཅོས་འདི་ཉིད་ལ་བར་སྐབས་སུ་རང་བཟོ་
མཁན་ལ་ལས་གླེགས་བམ་ཆེ་བ་ལ་འཇིགས་ནས་ཚིག་དོན་ཙམ་མ་གཏོགས་སྤྱི་དོན་མཐའ་དཔྱོད་རྣམས་
དོར་བ་དང་། འགའ་ཞིག་ཏུ་ལེའུ་རེ་གཉིས་གོ་སླའི་དབང་དུ་བྱས་ཏེ་བཞག་པ་སོགས་དང་ཕལ་མོ་ཆེར་
ལུང་ཁུངས་ཀྱི་བསྟན་བཅོས་རྣམས་མ་མཐོང་བཞིན་དུ་རང་བཟོས་བརྡ་རྙིང་སོགས་དོར་ཏེ་གོ་བདེར་བསྒྱུར་
བའི་འདྲ་མིན་མང་ཙམ་འཕེལ་འདུག་པར། མ་དཔེ་གཅིག་ཙམ་ལ་ཡིད་བརྟན་དུ་མ་བྱས་པར་ཚིག་དོན་
གྱི་གཞུང་གི་འབྲུ་རྣམས་ཡར་རྒྱབ་པར་མ་ཁོ་ན་ལ་གཏུགས་པའི་གཞིག་པ་བཅུག སྤྱི་དོན་གྱི་ལུང་ཁུངས་
རྣམས་ཀྱང་ཀུན་མཁྱེན་རྣམ་འདྲེན་མཆོག་གི་བཀའ་དྲིན་ལས། དུས་ཀྱི་འཁོར་ལོའི་རྒྱུད་དང༌། འགྲེལ་ཆེན་
པདྨ་དཀར་པོ། མདོ་སྡེ་དཀོན་ཅོག་བརྩེགས་པ། སྨན་དཔྱད་འཚོ་བའི་མདོ། ཡན་ལག་བརྒྱད་པ་རང་འགྲེལ་
དང་བཅས་པ། དེའི་རྒྱས་འགྲེལ་ཟླ་ཟེར། གཡུ་ཐོག་རྗེའི་རྒྱུད་བཞི་ཕྱག་དྲེག་མ་གསེར་མཆན་དང་བཅས་པ་

716 མེས་པོའི་ཞལ་ལུང་། སྟོད་ཆ།
བཤད་རྒྱད།
སོགས་སྨན་པ་གཞན་གྱི་རྣ་བའི་ལམ་དུ་མ་སོན་པ་རྣམས་ཀྱང་འདྲེན་བྱེད་ཀྱི་སྤྱོད་ཡུལ་དུ་གྱུར་པས་སོ་སོའི་
གླེགས་བམ་ལ་ལེགས་པར་གཏུགས། ཡར་རྒྱབ་པར་མའི་བརྡ་དག་ཕྲ་མོ་འགའ་ཞིག་དག་ཡིག་སྔ་མ་འགའི་
རྗེས་སུ་འབྲང་བར་མཛད་འདུག་པ་ཞ་ལུ་ལོ་ཙཱ་བ་ཆེན་པོ་ཆོས་སྐྱོང་བཟང་པོའི་རྗེས་སུ་འབྲངས་ཏེ་ལེགས་
པར་བཤད་པ་རིན་པོ་ཆེའི་ཟ་མ་ཏོག་དང༌། མཁས་པའི་ངག་གི་སྒྲོན་མ་གཉིས་དཔང་པོར་བཞག འབྲུ་སྣོན་
གྱི་ཚིག་དོན་ས་དཔྱད་འགར་ཧོར་ཁོངས་ཆད་ལྷག་སོགས་འགའ་ཞིག་འདུག་པ་གཞུང་བཞིན་དུ་བཟོས།
སྨན་གྱི་ནུས་པ་བཤད་པའི་ལེའུའི་སྐབས་ལུགས་གཞན་དང་ཧ་ཅང་མི་མཐུན་པ་འགའ་ལ་དོགས་སེལ་གྱི་
མཆན་བུ་ཁ་ཡར་སྨན་པའི་རྒྱལ་པོ་གཉིས་པ་བློ་བཟང་ཆོས་གྲགས་ཀྱི་གསུང་དང་བསྟུན་ཏེ་ཡུལ་གཡོ་རུར་
བྱ་ནག་གི་རིགས་ལས་མོན་མཁར་རྣམ་སྲས་གླིང་པ་དཀོན་ཅོག་ཆོས་གྲགས་ཀྱིས་བཀོད་ཅིང་རང་བློས་གང་
དཔོགས་ཀྱི་དཔྱད་གསུམ་དང་རྟོན་པ་བཞིས་ནན་ཏན་ཆེན་པོས་ལེགས་པར་ཞུས་དག་པའི་ཁུལ་དུ་བྱས་མོད་
ཀྱང་། སོ་སོ་རིག་བཞི་ས་དགུ་པ། །མ་ཐོབ་དེ་སྲིད་ཆོས་ཀུན་གྱི། །ངེས་ཚིག་ཤེས་མིན་དེ་ཡི་ཕྱིར། །མཐའ་དག་
སྡེབ་སྦྱོར་སུ་ཡིས་ཤེས། །ཞེས་པ་ལྟར་མ་རྟོགས། ལོག་རྟོག་ཐེ་ཚོམ་གྱི་དབང་ལས་ནོངས་འཁྲུལ་འགའ་ཟུང་
མཆིས་ན་མཁས་པའི་ཚོགས་རྣམས་ཀྱིས་སླར་ཡང་སྐྱོན་སེལ་བར་མཛད་དུ་གསོལ།
ཨོཾ་ཨ་ཐཱ། རིས་མེད་འགྲོ་བའི་སྲོག་སོང་བདུད་རྩིའི་རྒྱུན། །བཅུད་ཀྱི་ཉིང་ཁུ་རྒྱུད་བཞིའི་ཟ་མ་ཏོག།
ཡོངས་འཁྱིལ་དཀའ་གནད་དགྲོལ་ལ་ལེགས་བཤད་ཚོགས། །འཚོལ་ཏེ་གྲགས་པ་དོན་ལྡན་ཟུར་མཁར་
བ། །རྩ་བཤད་ཕྱི་མའི་སརྒ་དང་པོ་ཡན། །གངས་ཅན་གསོ་རིག་འཛིན་ཀུན་སྙིང་དབུས་སུ། །གཅེས་ནོར་
མཆོད་སྦྱིན་འཛད་པ་མེད་པའི་བར། །ནམ་མཁའི་མཛོད་སྒོ་འབྱེད་པའི་དོ་ཟླར་བྲལ། །རྡུལ་བྲལ་སྟོན་ཟླར་
འགྲན་པའི་ལྷག་བསམ་ཅན། །ཡར་སྟོད་དར་མོ་བློ་བཟང་ཆོས་གྲགས་ཀྱིས། །བསྐུལ་བའི་ཞུས་ཆེན་རྣམ་གླིང་
པཎྜིཏ། །གཙུག་ལག་བྱེ་བར་མིག་དཀྱུས་རིང་ངེས་སོ། །སྐྱེ་བར་དུག་ལྔའི་ལམ་དུ་འབྱར་བའི་འབྲས། །བཞི་
བརྒྱ་རྩ་བཞིའི་བྲོ་ནད་གཉིད་པོ་ཆེར། །ཡུར་རྣམས་འབོད་པའི་གསོ་རིག་སྐྱ་རེངས་མས། །ཕན་བདེ་ཉི་མའི་
སྣང་བ་རྟག་འདྲེན་ཤོག །ལྷ་དང་དྲང་སྲོང་ཕྱི་ནང་རིག་བྱེད་རྣམས། །རྒྱས་བཤད་སྙིང་པོ་དྲིལ་ཀུན་ཐོས་བསམ་
གྱིས། །ཆོལ་ཁ་གསུམ་གྱི་ཡངས་པའི་ས་ཆེན་པོར། །ཡོངས་ཁྱབ་འགྲོ་བའི་གཉེན་དུ་འགྱུར་བར་ཤོག
ཅེས་ལུས་ཅན་ཀུན་ལ་རིས་སུ་མ་ཆད་པའི་སྤྱི་ནོར་ཆེན་པོ་རྒྱུད་བཞིར་གྲགས་པའི་རྩ་རྒྱུད་བཤད་རྒྱུད་
ཡོངས་རྫོགས་དང༌། ཕྱི་མ་རྒྱུད་ཀྱི་རྩ་མདོ་ཡན་གྱི་རྣམ་བཤད་ཟུར་མཁར་བ་ལེགས་བཤད་འཚོལ་གྱིས་

༡༡ བྱ་བྱེད་སྨན་པའི་གནས།
ལེའུ་སོ་གཅིག་པ། གསོ་བ་པོ་སྨན་པ། 717
མཛད་པའི་མེས་པོའི་ཞལ་ལུང་དགའ་ལྡན་ཕུན་ཚོགས་གླིང་དུ་པར་དུ་བརྐོས་པའི་ཚེ་ཟ་ཧོར་གྱི་བནྡེས་སྦྱར་
བའི་ཡི་གེ་བ་ནི་དཔལ་གྲོང་སྔགས་རམས་པ་ངག་དབང་དགེ་ལེགས་ཀྱིས་བགྱིས་པ་སི